Xabier Cazaubon jauna 

Nazioarteko Euskal Pilota Federazio (EPNF)ko presidentea 


Iruñea, 2019ko uztailaren 3a 


Presidente jauna, 

Behean sinatzen dugunok, Euskadiko Pilota Federazioaren, Araba eta 
Gipuzkoako Lurraldetako Federazioen eta Euskal Herria Kirola elkartearen 
ordezkariok, Nafarroa Garaiko, Lapurdiko, Zuberoako eta Behe-Nafarroako 
Euskal Pilota esparruko erreferenteekin batean, 

HAUXE ADIERAZI NAHI DUGU: 

1. - Bixintxo Bilbao pilotari lapurtarrari Bartzelonan 2018an jokatutako 
Munduko Euskal Pilota Txapelketako podiumean ikurrina (euskal bandera 
ofiziala) erakutsi izanagatik ezarritako zigorrak (gerora kendu egin bazioten 
ere) ondo erakusten du euskal pilotariek nazioarteko txapelketan aritzekotan 
bizi behar izaten duten egoeraren irregulartasuna. 

2. - Esan behar da lehenago ere gertatu direla horrelakoak eta are larriagoak 
ere. Hori dela eta, euskal pilotari askok ez du nazioarteko lehiaketetan parte 
hartzen, beraien euskal izaerarekin parte hartu ezinaren ondorioz. 

3. - Egoera hau konpontzeko era bakarra, zalantzarik gabe, hauxe da: Euskal 
Pilotako selekzioen nazioarteko lehiaketetan parte hartzea baimentzea. 

Kontutan hartu behar da: 

• Ordezkatzen ditugun Federazioek behin baino gehiagotan adierazi 
dugu Euskal Pilota Federazioa Nazioarteko Euskal Pilotako 
Federazioaren kide izateko borondatea zein Euskal Pilotako Selekzioak 
nazioartean ofizialki lehiatu ahal izatea. 

• Eskaera honek babes zabala du pilota kirol esparruan eta, oro har, 
Euskal Herriko lurralde guztietan. Horren adierazle da eskaera honi 
erantsitako atxikimendu zerrenda zabala. 

• Ez da aldarrikapen baztertzailea; pilotariek beraien nahiaren arabera 
aukeratu ahal izango dute norekin parte hartu: euskal selekzioarekin 
edo Frantzia / Espainiako selekzioarekin, beti ere adostu eta 
zehaztutako terminoetan. 

• Ez dago inolako eragozpen legalik egindako eskaera gauzatzeko, 
erabakia hartzea EPNFaren batzarrean adierazitako borondatearen 
esku dago-eta. 



• Azpimarratu behar da kirol munduan ohikoa dela Nazioarteko Kirol 
Elkarte eta Federazioen kide izatea kirol horren jatorria diren nazio 
edo lurraldeetako federazioak, estatu egiturarik ez izanik ere. Euskal 
Pilotaren kasuan horixe egitea da logikoena. 


HORI DELA ETA HONAKO HEU ESKATU NAHI DUGU: 

1. Nazioarteko Euskal Pilota Federazioak onar dezala bere baitan Euskal 
Pilota Federazioa NEPFko kide bezala. 

2. Onar dadila, gutxienez, Euskal Pilota Federazioak ordezkaritza bat 
bidaltzea 2022. urtean Miarritzen ospatuko den Euskal Pilotako Mundu 
Txapelketara zein nazioartean antolatzen dituen txapelketa 
guztietara. 

3. Gai hauetaz aritzeko egin dadila bilera bat, behean sinatzen dugunon 
eta Eusko Jaurlaritza eta NEPFko ordezkarien artean. 


Andoni Lertxundi. Gipuzkoako Euskal Pilotako Federazioaren 
presidentea 

Iker Geresta. Arabako Euskal Pilotako Federazioaren presidentea 

Gotzon Embil. Euskadiko Euskal Pilotako Federazioaren presidentea 

Jean Michel Garayar. Iparraldeko Euskal Pilotako Batzordearen 
presidentea 

Dunixe Larralde. Lapurdi. Pilotaria 
Iera Agirre. Nafarroa Garaia. Pilotaria 


Kike Zurutuza. Euskal Herri Kirola 



